CELEX: 32015D2349
Language: lv
Date: 2015-12-10 00:00:00
Title: Padomes Īstenošanas lēmums (ES) 2015/2349 (2015. gada 10. decembris), ar ko Ungārijai atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu

16.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 330/53
            
         PADOMES ĪSTENOŠANAS LĒMUMS (ES) 2015/2349
   (2015. gada 10. decembris),
   ar ko Ungārijai atļauj piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 291. panta 2. punktu,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Vēstulēs, kas Komisijā reģistrētas 2014. gada 23. decembrī un 2015. gada 8. maijā, Ungārija lūdza atļauju ieviest īpašu pasākumu, ar ko atkāpjas no Direktīvas 2006/112/EK 193. panta attiecībā uz personām, kuras atbildīgas par pievienotās vērtības nodokļa (PVN) nomaksu.
            
         
               (2)
            
            
               Saskaņā ar Direktīvas 2006/112/EK 395. panta 2. punktu Komisija 2015. gada 2. jūlija vēstulē informēja pārējās dalībvalstis par Ungārijas lūgumu. Komisija 2015. gada 7. jūlija vēstulē paziņoja Ungārijai, ka tās rīcībā ir visa informācija, ko tā uzskata par vajadzīgu, lai izskatītu lūgumu.
            
         
               (3)
            
            
               Direktīvas 2006/112/EK 193. pantā paredzēts, ka nodokļa maksātājs, kas piegādā preces vai sniedz pakalpojumus, parasti atbild par PVN nomaksu nodokļu iestādēm. Ungārijas prasītās atkāpes mērķis ir noteikt, ka attiecībā uz personāla nodrošināšanu par PVN nomaksu ir atbildīgs saņēmējs.
            
         
               (4)
            
            
               Saskaņā ar Ungārijas sniegto informāciju vairāki tirgotāji pagaidu nodarbinātības aģentūru nozarē ir iesaistījušies krāpnieciskās darbībās un sniedz pakalpojumus, nemaksājot nodokļu iestādēm PVN. Tā kā šāda veida darbībai ne vienmēr ir vajadzīgs liels ieguldījums vai investīcijas, PVN, ko saņem minētās aģentūras, bieži vien būtiski pārsniedz atskaitāmo PVN, ko tās samaksājušas saviem piegādātājiem. Vairākas minētās aģentūras, kuru aktīvi nereti ir mazi vai to vispār nav, īsā laikā vai pat pēc dažiem mēnešiem pazūd, tādējādi apgrūtinot vai padarot neiespējamu nesamaksātā PVN atgūšanu.
            
         
               (5)
            
            
               Šādos gadījumos kā personu, kas atbild par PVN nomaksu, nosakot personu, kam piegādā pakalpojumus, minētā atkāpe novērstu iespēju šādā veidā izvairīties no nodokļa nomaksas. Attiecībā uz vairākām personāla nodrošināšanas situācijām, kas uzskaitītas Direktīvas 2006/112/EK 199. panta 1. punkta a) apakšpunktā, kā personu, kas ir atbildīga par PVN nomaksu, jau ir iespējams norādīt saņēmēju. Atkāpes pasākums tāpēc ir piemērojams personāla nodrošināšanas situācijām, uz kurām vēl neattiecas Direktīva 2006/112/EK.
            
         
               (6)
            
            
               Atkāpes pasākumam nebūs negatīvas ietekmes uz Savienības pašu resursiem, ko iegūst no PVN,
            
         IR PIEŅĒMUSI ŠO LĒMUMU.
   1. pants
   Atkāpjoties no Direktīvas 2006/112/EK 193. panta, Ungārijai ir atļauts noteikt, ka par PVN nomaksu atbildīgā persona ir nodokļa maksātājs, kuram nodrošina personālu un kas veic citas darbības, nevis tās, uz kurām attiecas Direktīvas 2006/112/EK 199. panta 1. punkta a) apakšpunkts.
   2. pants
   Šis lēmums zaudē spēku 2017. gada 31. decembrī.
   3. pants
   Šis lēmums ir adresēts Ungārijai.
   
      Briselē, 2015. gada 10. decembrī
      
         
            Padomes vārdā –
         
         
            priekšsēdētājs
         
         F. BAUSCH
      
   
   
      (1)  OV L 347, 11.12.2006., 1. lpp.